Liewe Ma Wouda | Woorde
Liewe Ma Wouda
Ma kon ons vier kinders se gemoedstoestand onmiddellik bepaal in telefoongesprek.
Onthou Ma, dan wonder Ma sommer so hardop "Ag aarde wonder wat is tog fout, " al was 'n kind sommer net pootuit gedaan van harde werk..
Vandag sou ek my stem vrolik en bly gehou het , sou nie Ma wou laat kommer nie.
Daarenteen ek kan maar kla – al is daar nou nie raad en bemoediging en versugtinge van Ma se kant af. Die telefoonlyn is ontkoppel.
Sou darem salig wees , die telefoniese gesprek -al kon ek net met moedelose sug gekla het .
Die raad en antwoord..sou definitief dalk 'n "Ag toemaar my Kind , dit sal weer beter gaan, Ma is so jammer" wees.
Ma wanneer 'n Ma eendag moet hoor die 'liefde' is dood. Die wedersydse liefde wat glans in jou kind se oë gegee het, dit is net weg. Daardie sagtheid van aanraak tussen 'n egpaar! Die doodsheid wat nes geskop het in harte..
Dood nie asgevolg van oorlye nie..
Dood van wantroue en dit is nou nie wedersyds nie
Dood van teleurstelling
Dood van aftakeling
Dood van sielkundige speletjies
Jare se spel wat gespeel word..
Dan wonder jy oor dan bly' Geloof Hoop en liefde' oor..
Wanneer die liefde nie meer is en nie meer wil verdra nie, wat bly dan oor?
Mens kry handleidings van Babasorg . Kan onthou hoe ek ook maar Jan van Elfen gesit en lees het.. en jy, jy maak groot in die geloof dit is die beste en jy predik en soebat en dreig as kinders die lewenspaaie roekeloos benader..en jy hoop en glo en bid weereens dat alles tog ten goede sal meewerk .
Nou wonder ek oor die Handleiding wat menslike raad uitdeel , hoor Ma! Menslik nie geestelik..
Is maar 'n neukery Ma.
Ons kry maar swaar .
Ma se Dirrie.
24 comments on "Liewe Ma Wouda"
Die Handleiding wat Menslike raad uitdeel. Daar is nie een nie, ek het oral gesoek. Sterkte, jy is nie alleen in hierdie tyd van die 'grootwêreld' van ons kinders nie.
Ek besef deesdae weereens wat behels die uitdrukking 'jou hande voel afgekap" . Ondersteuningsnetwerk is geweldig belangrik, dankie vir jou meelees, en sterkte vir jou mag jy ook wysheid ontvang om regte gekose woorde te gebruik vir salf vir die pyn.
Ek het verlede week bietjie oor my ervaring van hierdie 'jou hande voel afgekap' geskryf. Dalk wil jy gaan inloer…https://travel4601.wordpress.com/2018/02/22/die-groter-prentjie/
Baie dankie sal definitief gaan loer.
Dis 'n swaar ding wanneer jou kind grootmens is en jy beheer moet afstaan. En net kan raad gee as hulle vra. En hulle vra nie
En onder die vaandel van ons is grootmense en wroeg wroeg hulle in stilte..ai dit bly moeilik.
Sit toe hier en snik oor ydele hartseertjies – en nou sommer oor jou/julle diepe hartseer ook. Ai, Dirkie…
Die pyn gun ek vir geen siel nie..
Magteloosheid is verskriklik!
Dirkie jou grootmenskinders se seer is partykeer erger om te verwerk as jou eie seer. Daar voel jou hande afgekap en jou woorde leeg. Wees die luisterende oor en die een wat hulle trane afvee. Sterkte vir die pad vorentoe.
Sterkte! Dis al wat ek kan sê. Dit is nie 'n maklike pad om te stap nie. Wees net daar vir wanneer jou oor of skouer nodig gaan wees.
Baie dankie, waardeer jou woorde
Ai my liefste nig dit is bitter!!
Kan di woede verstaan want dan weet mens minstens wat in di kop aangaan maar daai stil en staar tye maak mens mal.
Die muur na Bo voel vreeslik dik maar ek glo Hy hoor die heeltyd di gesmeek in jou hart. Sterkte!!!
Hou de moed daar maar in … was haar woorde altyd aan die einde van die gesprek. … sug … ek verlang nou
Ai Dirkie, dis so 'n magtelose gevoel, waaraan mens niks kan doen nie. Jy kan net daar wees vir vertroosting. Baie sterkte, ek dink aan julle. Iewers vorentoe gaan daar wel weer genesing kom.
Dink die werklikheidsbesef het ingetree, al is dit nie die ideaal wat jy jou kinders wil toewens nie, maar die troos dat daar darem hard gewerk was en alle hulpmiddels/berading ens. aangewend is, dat uiteinde tog nie jou besluit is en respekteer albei se finale besluit.
Ai dis hard vir n moeder om so te moet stil en kalm bly onder die omstandighede. Mens wil tog graag die beste vir jou kinders hê. Noudat ek self n moeder is besef ek self hoe moeilik dit vir ouers is om kinders te sien swaarkry. Dis goed dat jy daaroor praat, Dis vir jou netso traumaties as vir hulle.
*drukkie* Al wat n ouer kan doen is bid, weer bid en weer bid….
Met hierdie gaan ek nie te wys probeer wees nie Dirkie. Die God van liefde het ook vir hierdie seer gesterf. Daarmee maak ek nie die seer af nie inteendeel. Ek dink dit is iets wat jy noodwendig vir jou kind moet se nie. Weet dit vir jouself. Sterkte